ai4bharat/Pralekha huggingface dataset:
ധനകാര്യ മന്ത്രാലയം
വേള്ഡ് കസ്റ്റംസ് ഓര്ഗനൈസേഷന് റീജ്യണല് ഹെഡ്സ് ഓഫ് കസ്റ്റംസ് അഡ്മിനിസ്ട്രേഷന് സമ്മേളനം കൊച്ചിയില് സമാപിച്ചു
സെന്ട്രല് ബോര്ഡ് ഓഫ് ഇന്ഡയറക്ട് ടാക്സസ് & കസ്റ്റംസ്  സംഘടിപ്പിച്ച ഇരുപതാമത് വേള്ഡ് കസ്റ്റംസ് ഓര്ഗനൈസേഷന് റീജ്യണല് ഹെഡ്സ് ഓഫ് കസ്റ്റംസ് അഡ്മിനിസ്ട്രേഷന് സമ്മേളനം കൊച്ചിയില് സമാപിച്ചു. ഏഷ്യാ പസഫിക് മേഖലയുടെ വൈസ് ചെയര് എന്ന നിലയ്ക്കാണ് ഇന്ത്യ സമ്മേളനത്തിന് ആതിഥ്യം വഹിച്ചത്. വേള്ഡ്കസ്റ്റംസ്ഓര്ഗനൈസേഷന്റെ പരിപാടികളും, ഉദ്യമങ്ങളും മുന്നോട്ട് കൊണ്ടുപോകുന്നതിലെ പുരോഗതിയും മേഖലയിലെ അതിര്ത്തി കടന്നുള്ള വ്യാപാരം പ്രോത്സാഹിപ്പിക്കുന്നതിനും, സുരക്ഷിതമാക്കുന്നതിനുമുള്ള മാര്ഗ്ഗങ്ങളും ഇത് കെവരിക്കുന്നതിനാവശ്യമായ സാങ്കേതികസഹായവും മൂന്ന് ദിവസത്തെ സമ്മേളനം ചര്ച്ച ചെയ്തു.
സിബിഐസി ചെയര്മാന് ശ്രീ പ്രണബ് കുമാര് ദാസ് സമ്മേളനത്തിന്റെ അധ്യക്ഷത വഹിച്ചു. വേള്ഡ് കസ്റ്റംസ് ഓര്ഗനൈസേഷന് സെക്രട്ടറി ജനറല് ഡോ. കുനിയോ മികുരിയ, കൊച്ചി കസ്റ്റംസ് പ്രിന്സിപ്പല് ചീഫ് കമ്മീഷണര് ശ്രീ. പി.എന്. റാവു എന്നിവര് സമ്മേളനത്തില് പങ്കെടുത്തു. 20 ല് ഏറെ രാജ്യങ്ങളില് നിന്നുള്ള കസ്റ്റംസ് പ്രതിനിധി സംഘങ്ങള്, വേള്ഡ് കസ്റ്റംസ് ഓര്ഗനൈസേഷനിലെ മുതിര്ന്ന ഉദ്യോഗസ്ഥര് എന്നിവര് സമ്മേളനത്തില് പങ്കാളികളായി.
ഏഷ്യാ പസഫിക് മേഖലയിലെ നയതന്ത്ര പരിഗണനകള് സംബന്ധിച്ച ചര്ച്ചകള്ക്കു പുറമേ സുരക്ഷാസംബന്ധമായ വിഷയങ്ങള്, വ്യാപാരം സുഗമമാക്കല്, ഇ-കൊമേഴ്സ്, പ്രകടനം വിലയിരുത്തല്, സാങ്കേതിക, ലോജിസ്റ്റിക്കല് വെല്ലുവിളികള് തുടങ്ങിയവും സമ്മേളനത്തില് ചര്ച്ച ചെയ്തു. അംഗരാജ്യങ്ങള് തമ്മിലുള്ള ഉഭയകക്ഷി ചര്ച്ചകള്ക്കും സമ്മേളനം വേദിയായി.
എബി-ബിഎസ്എന് 
(Visitor Counter : 51
ധനകാര്യ മന്ത്രാലയം
വിവാദ് സേ വിശ്വാസ് സൗകര്യം ഇതുവരെ ഉപയോഗപ്പെടുത്തിയത് 35,074 പേർ
പ്രത്യക്ഷ നികുതിദായകർക്കായുള്ള വിവാദ് സേ വിശ്വാസ് നിയമം ഉപയോഗപ്പെടുത്തിയത് 35,074 പേർ. നിയമത്തിന് കീഴിൽ ഉള്ള ഫോറം 1 വ്യവസ്ഥ ഉപയോഗപ്പെടുത്തിയ ആളുകളുടെ 2020 സെപ്റ്റംബർ 8 വരെയുള്ള കണക്കുകളാണ് ഇത്. കേന്ദ്ര ധന-കോർപ്പറേറ്റ് കാര്യ സഹമന്ത്രി ശ്രീ അനുരാഗ് സിംഗ് ഠാക്കൂർ രാജ്യസഭയിൽ എഴുതി നൽകിയ മറുപടിയിലാണ് ഇക്കാര്യം വ്യക്തമാക്കിയത്.
നിയമത്തിന് കീഴിൽ ഇതുവരെ 9,538 കോടി രൂപയുടെ വരുമാനം സൃഷ്ടിക്കാനായതായി മന്ത്രി അറിയിച്ചു. പദ്ധതിയുടെ ഭാഗമായുള്ള ഡിക്ലറേഷൻ നൽകാനുള്ള സമയപരിധി 2020 ഡിസംബർ 31 വരെ നീട്ടിയിട്ടുണ്ട്.
പ്രധാനമന്ത്രിയുടെ ഓഫീസ്
ഗുരു ഗ്രന്ഥ സാഹിബ് ജിയുടെ പ്രകാശ് പൂരബിൽ പ്രധാനമന്ത്രിയുടെ അഭിവാദ്യം
ശ്രീ ഗുരു ഗ്രന്ഥ സാഹിബ് ജിയുടെ പ്രകാശ് പൂരബിന്റെ പവിത്രമായ വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ശ്രീ ഗുരു ഗ്രന്ഥ് സാഹിബ് ജിയുടെ പ്രകാശ് പൂരബിന്റെ പുണ്യ വേളയി ൽ അഭിവാദ്യങ്ങൾ, അനുകമ്പ, നീതി, സമത്വം എന്നിവയ്ക്ക് ഊന്നൽ നൽകുന്ന അദ്ദേഹത്തിന്റെ ഉദാത്തമായ തത്വങ്ങൾ, മുഴുവൻ മനുഷ്യരാശിയെയും നയിക്കുന്നു."
(
ന്യൂനപക്ഷകാര്യ മന്ത്രാലയം
'മതേതരത്വവും സൗഹാർദവും' ഇന്ത്യക്കും ഇന്ത്യക്കാർക്കു ഒരു രാഷ്ട്രീയ ഫാഷൻ അല്ല, മറിച്ച് അത് വിട്ടുവീഴ്ച ഇല്ലാത്ത അഭിനിവേശം : കേന്ദ്ര മന്ത്രി മുഖ്താർ അബ്ബാസ് നഖ്വി
ഇന്ത്യക്കും ഇന്ത്യക്കാർക്കും മതേതരത്വവും സൗഹാർദ്ദവും രാഷ്ട്രീയ ഫാഷൻ അല്ല, മറിച്ചു് വിട്ടുവീഴ്ച ഇല്ലാത്ത അഭിനിവേശം ആണെന്നും കേന്ദ്ര ന്യൂനപക്ഷ കാര്യ മന്ത്രി മുഖ്താർ അബ്ബാസ് നഖ്വി. എല്ലാവരെയും ഉൾക്കൊള്ളുന്ന ഈ സംസ്കാരവും പ്രതിബദ്ധതയും രാജ്യത്തെ നാനാത്വത്തിലെ ഏകത്വത്തിൻ്റെ ചരടിൽ ഒന്നിപ്പിക്കുന്നു.
ന്യൂനപക്ഷങ്ങൾ ഉൾപ്പെടെ രാജ്യത്തെഎല്ലാ പൗരന്മാരുടെയും ഭരണഘടനാപരവും സാമൂഹികവും മതപരവുമായ അവകാശങ്ങൾ ഇന്ത്യയുടെ ഭരണഘടനാപരവും ധാർമികവുമായ ഉറപ്പാണ്- മാധ്യമ പ്രവർത്തകരോട് സംസാരിക്കവേ അദ്ദേഹം പറഞ്ഞു.
ഒരു സാഹചര്യത്തിലും നമ്മുടെ നാനാത്വത്തിലെ ഏകത്വത്തിൻ്റെ കരുത്ത് ദുർബലപ്പെടുന്നില്ല എന്ന് ഉറപ്പു വരുത്തണം. വ്യാജ വിവരങ്ങൾ പ്രചരിപ്പിക്കുന്ന ഗൂഡാലോചനയിൽ ഇപ്പോഴും സജീവമായ അത്തരം നിഷേധാത്മക ശക്തികളെക്കുറിച്ച് ജാഗ്രത തുടരണം. അവരുടെ ദുരുദ്ദേശ്യപരമായ കുപ്രചരണ പരിപാടികൾക്കെതിരേ നാം കൂട്ടായി പ്രവർത്തിക്കേണ്ടത് ആവശ്യമാണ്.
വ്യാജവിവരങ്ങൾ പരത്തുക എന്ന ലക്ഷ്യത്തോടെയുള്ള ഏതുതരം വ്യാജവാർത്തയോടും ഗൂഡാലോചനകളോടും ജാഗ്രത പാലിക്കണം എന്ന് ശ്രീ. നഖ് വി പറഞ്ഞു. രാജ്യത്തെ മുഴുവൻ പൗരരുടെയും സുരക്ഷക്കും നന്മക്കും വേണ്ടിയാണ് അധികൃതർ പ്രവർത്തിച്ചുകൊണ്ടിരിക്കുന്നത്. അത്തരം ഊഹാപോഹങ്ങളും ഗൂഡാലോചനകളും കൊറോണയ്ക്ക് എതിരായ പോരാട്ടം ദുർബലപ്പെടുത്തുക എന്ന നീച ലക്ഷ്യത്തോടെയാണ്. ഏതു തരത്തിലുള്ള ഊഹങ്ങളും കുപ്രചരണങ്ങളും ഗൂഢാലോചനയും പരാജയപ്പെടുത്തി കൊറോണ വിരുദ്ധ പോരാട്ടം വിജയിപ്പിക്കാൻ നാം ഒന്നിച്ചു നിൽക്കുക തന്നെ വേണം. പ്രധാനമന്ത്രി ശ്രീ നരേന്ദ്രമോദിയുടെ നേതൃത്വത്തിനു കീഴിൽ, ജാതിയുടെയും മതത്തിൻ്റെയും പ്രാദേശികതയുടെയും എല്ലാ അതിർ വരമ്പുകളും മറികടന്ന് രാജ്യം ഒന്നാകെ കൊറോണ വിരുദ്ധ പോരാട്ടത്തിൽ ഒന്നിച്ചിരിക്കുന്നു.
റമദാൻ കാലത്ത് വിശ്വാസികൾ വീടിനുള്ളിൽ കഴിയും
ഏപ്രിൽ 24ന് ആരംഭിക്കുന്ന വിശുദ്ധ റമദാൻ മാസത്തിലെ പ്രാർത്ഥനകളും മറ്റ് മതപരമായ അനുഷ്ഠാനങ്ങളും വീടുകൾക്കുള്ളിൽത്തന്നെ നിർവഹിക്കും എന്ന് മുഴുവൻ മുസ് ലിം സമുദായ നേതാക്കളും ഇമാമുമാരും സാമൂഹിക സംഘടനകളും മുസ് ലിം സംഘടനകളും കൂട്ടായ തീരുമാmമെടുത്തതായി ശ്രീ നഖ് വി പറഞ്ഞു.
രാജ്യത്തെ 30 ൽപ്പരം സംസ്ഥാന വഖഫ് ബോർഡുകളും മുസ് ലിം സമുദായ സംഘടനകളും സാമൂഹിക സംഘടകളുമായി ഏകോപിച്ച് വിശുദ്ധ റമദാനിൽ ലോക് ഡൗൺ ചട്ടങ്ങളും സാമൂഹിക അകലം പാലിക്കൽ മാനദണ്ഡങ്ങളും സത്യസന്ധമായി നടക്കുന്നുവെന്ന് ഉറപ്പു വരുത്താൻ ശ്രമം തുടങ്ങിയതായി ശ്ര നഖ് വി പറഞ്ഞു.രാജ്യം ഒന്നടങ്കം കൊവിഡ് പകർച്ചവ്യാധിക്ക് എതിരായ പോരാട്ടത്തിലാണ്.
വിശുദ്ധ റമദാനിൽ ലോക് ഡൗൺ, സാമൂഹിക അകലം പാലിക്കൽ നടപടികൾ ഉറപ്പു വരുത്തണമെന്ന് കഴിഞ്ഞയാഴ്ച ശ്രീ നഖ് വിയുടെ അധ്യക്ഷതയിൽ സംസ്ഥാന വഖഫ് ബോർഡുകളുടെ വീഡിയോ കോൺഫറൻസിൽ തീരുമാനമെടുത്തിരുന്നു.
(
ആരോഗ്യ, കുടുംബക്ഷേമ മന്ത്രാലയം
ഒറ്റ ദിവസത്തെ കോവിഡ് രോഗമുക്തി നിരക്കിൽ മറ്റൊരു റെക്കോർഡിലെത്തി ഇന്ത്യ
. സുഖം പ്രാപിച്ചവരും കോവിഡ് രോഗികളും തമ്മിലുള്ള അന്തരം ഇന്ന് കൂടുതൽ വർദ്ധിച്ച് 14,66,918 ആയി.
ഇന്ത്യയുടെ രോഗമുക്തി നിരക്ക് ഇന്ന് 74%  ആയി ഉയർന്നു.രോഗമുക്തി നിരക്ക് 50% ത്തിൽ കൂടുതൽ റിപ്പോർട്ടുചെയ്യുന്ന 33 സംസ്ഥാനങ്ങളും കേന്ദ്രഭരണപ്രദേശങ്ങളും രോഗമുക്തിനിരക്ക് വർധിപ്പിക്കുകയാണ്.
നിലവിലെ രോഗികൾ  രാജ്യത്തിന്റെ യഥാർത്ഥ ചിത്രം വ്യക്തമാക്കുന്നു. ഇന്നത്തെ രോഗികൾ ആകെ പോസിറ്റീവ് കേസുകളുടെ 23.82% ആണ്. കഴിഞ്ഞ 24 മണിക്കൂറിനുള്ളിൽ രോഗികളുടെ എണ്ണം വീണ്ടും കുറഞ്ഞു.
ഇന്ത്യയുടെ മരണനിരക്ക്  ആഗോളശരാശരിയിലും താഴെയാണ്. ഇത് തുടർച്ചയായി കുറഞ്ഞു കൊണ്ടിരിക്കുന്നു. നിലവിലെ മരണനിരക്ക് 1.89% ആണ്.
കഴിഞ്ഞ 24 മണിക്കൂറിനുള്ളിൽ 8,05,985 സാമ്പിളുകൾ പരിശോധിച്ചു. ആകെ ടെസ്റ്റുകളുടെ എണ്ണം 3,3,467,237 ആയി. രാജ്യത്തെ പരിശോധന ലാബ് സംവിധാനം ശക്തിപ്പെടുത്തിക്കൊണ്ടിരിക്കുകയാണ്. നിലവിൽ രാജ്യത്ത് 1504 ലാബുകൾ ഉണ്ട്. സർക്കാർ മേഖലയിലെ 978 എണ്ണവും 526 സ്വകാര്യ ലാബുകളും.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
മന്ത്രിസഭ
ഇറ്റാനഗറിലെ ഹോളോംഗിയിലുള്ള വിമാനത്താവളത്തിന് "ഡോണി പോളോ വിമാനത്താവളം, ഇറ്റാനഗർ" എന്ന് പേരിടാൻ കേന്ദ്ര മന്ത്രിസഭ അനുമതി നൽകി.
സൂര്യനോടും  ചന്ദ്രനോടുമുള്ള  അരുണാചൽ ജനതയുടെ ആരാധനയെ ഈ പേര് പ്രതിഫലിപ്പിക്കുന്നു.
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭയോടം അരുണാചൽ പ്രദേശിന്റെ തലസ്ഥാനമായ ഇറ്റാനഗറിലെ ഹോളോങ്കിയിലുള്ള ഗ്രീൻഫീൽഡ് വിമാനത്താവളത്തിന് "ഡോണി പോളോ വിമാനത്താവളം , ഇറ്റാനഗർ" എന്ന് പേരിടുന്നതിന് അംഗീകാരം നൽകി.
പാരമ്പര്യങ്ങളുടെയും സമ്പന്നമായ സാംസ്കാരിക പൈതൃകത്തിന്റെയും പ്രതീകമായി സൂര്യനോടും ചന്ദ്രനോടും  ജനങ്ങളുടെ ആരാധന പ്രതിഫലിപ്പിക്കുന്ന വിമാനത്താവളത്തിന് 'ഡോണി പോളോ എയർപോർട്ട്, ഇറ്റാനഗർ' എന്ന് പേരിടാൻ അരുണാചൽ പ്രദേശ് സംസ്ഥാന ഗവണ്മെന്റ് പ്രമേയം പാസാക്കിയിരുന്നു.
2019 ജനുവരിയിലാണ് ഹോളോംഗി ഗ്രീൻഫീൽഡ് വിമാനത്താവളത്തിന്റെ വികസനത്തിന് കേന്ദ്ര ഗവൺമെന്റ് 'തത്ത്വത്തിൽ' അനുമതി നൽകിയത് . 646 കോടി രൂപ ചിലവിൽ കേന്ദ്ര ഗവണ്മെന്റിന്റെയും അരുണാചൽ പ്രദേശ് സംസ്ഥാന ഗവൺമെന്റിന്റെയും സഹായത്തോടെ എയർപോർട്ട് അതോറിറ്റി ഓഫ് ഇന്ത്യ യാണ്  പദ്ധതി വികസിപ്പിച്ചെടുക്കുന്നത്.
--ND--
(
ഭവന, നഗരദാരിദ്ര ലഘൂകരണ മന്ത്രാലയം
സുസ്ഥിര നഗരവികസന മേഖലയിലെ സഹകരണത്തെക്കുറിച്ച് ഇന്ത്യയും മാലിദ്വീപും തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
കേന്ദ്ര ഭവന, നഗരകാര്യ മന്ത്രാലയം, മാലിദ്വീപ് ഗവണ്മെന്റിന്റെ ദേശീയ ആസൂത്രണ, ഭവന, അടിസ്ഥാന സൗകര്യ മന്ത്രാലയം എന്നിവ തമ്മില് ഒപ്പുവച്ച ധാരണാപത്രം പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകരിച്ചു. സുസ്ഥിര നഗരവികസന മേഖലയിലെ സഹകരണത്തെക്കുറിച്ച് മാലിദ്വീപുമായി. 2021 ഫെബ്രുവരിയിലാണ് ധാരണാപത്രം ഒപ്പിട്ടത്.
ധാരണാപത്രത്തിന്റെ ചട്ടക്കൂടിനു കീഴില് സഹകരണത്തെക്കുറിച്ചുള്ള പരിപാടികള് ആസൂത്രണം ചെയ്യാനും നടപ്പാക്കാനും ഒരു സംയുക്ത പ്രവർത്തക ഗ്രൂപ്പ  രൂപീകരിക്കും. ഈ ഗ്രൂപ്പ് വര്ഷത്തില് ഒരിക്കല് മാലിദ്വീപിലും ഇന്ത്യയിലും കൂടിക്കാഴ്ച നടത്തും
ഇരുരാജ്യങ്ങളും തമ്മില് സുസ്ഥിര നഗരവികസന രംഗത്ത് ഒപ്പുവച്ച ധാരണാപത്രം ശക്തവും ആഴമേറിയതും ദീര്ഘകാലവുമായ ഉഭയകക്ഷി സഹകരണം പ്രോത്സാഹിപ്പിക്കുന്നതുമാണ്. നഗര ആസൂത്രണം, സ്മാര്ട്ട് നഗര വികസനം, ഖരമാലിന്യ സംസ്കരണം എന്നിവയുള്പ്പെടെ സുസ്ഥിര നഗരവികസന മേഖലകളില് ഇത് തൊഴിലവസരങ്ങള് സൃഷ്ടിക്കുമെന്നു് പ്രതീക്ഷിക്കുന്നു. ചെലവുകുറഞ്ഞ ഭവനം, നഗര ഹരിതവത്കരണം, നഗര ദ്രുത ഗതാഗതം, സ്മാര്ട്ട് നഗരങ്ങളുടെ വികസനം എന്നിവ കരാറിന്റെ ഗുണഫലങ്ങളിൽപ്പെടുന്നു.
രണ്ട് കക്ഷികളും ഒപ്പുവെച്ച തീയതി മുതല് ധാരണാപത്രം പ്രാബല്യത്തില് വരും.
നഗര ആസൂത്രണം, സ്മാര്ട്ട് നഗരങ്ങളുടെ വികസനം, ഖരമാലിന്യ സംസ്കരണം, ചെലവുകുറഞ്ഞ ഭവനം, നഗര ഹരിത വല്ക്ക്രണം, നഗര ബഹുജന ഗതാഗതം, സ്മാര്ട്ട് നഗര വികസനം, സുസ്ഥിര നഗരവികസന മേഖലയില് ഇന്ത്യ-മാലദ്വീപ് സാങ്കേതിക സഹകരണം സുഗമമാക്കുക, ശക്തിപ്പെടുത്തുക എന്നിവയാണ് ധാരണാപത്രത്തിന്റെ ലക്ഷ്യങ്ങള്.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 124 കോടിയിലധികം വാക്സിന് ഡോസുകള്
ഉപയോഗിക്കാത്ത 20.20 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,24,90,65,030
ബാക്കിയുള്ളത്
20,20,48,426
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 124 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 20.20 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജൂലൈ 24, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 201.99 കോടി ഡോസ് വാക്സിൻ .
കഴിഞ്ഞ 24 മണിക്കൂറിൽ നൽകിയത് 28,83,489 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,52,200 പേർ; ചികിത്സയിലുള്ളത് ആകെ രോഗബാധിതരുടെ 0.35%
(കഴിഞ്ഞ 24 മണിക്കൂറിനിടെ 18,143 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,32,10,522 ആയി; രോഗമുക്തി നിരക്ക് 98.45%
കഴിഞ്ഞ 24 മണിക്കൂറിൽ 20,279 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 5.29%; പ്രതിവാര രോഗസ്ഥിരീകരണ നിരക്ക് 4.46%
ആകെ നടത്തിയത് 87.25 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,83,657 പരിശോധനകൾ
RRTN
ആഭ്യന്തരകാര്യ മന്ത്രാലയം
മുൻ രാഷ്ട്രപതി ശ്രീ പ്രണബ് മുഖർജിയുടെ വിയോഗത്തിൽ കേന്ദ്ര മന്ത്രി സഭ അനുശോചിച്ചു; ആദരസൂചകമായി രണ്ട് മിനിട്ട് മൗനം ആചരിച്ചു
മുൻ രാഷ്ട്രപതി ശ്രീ പ്രണബ് മുഖർജിയുടെ നിര്യാണത്തിൽ കേന്ദ്ര മന്ത്രി സഭ അനുശോചനം രേഖപ്പെടുത്തി. അദ്ദേഹത്തോടുള്ള ആദരസൂചകമായി രണ്ടുമിനിറ്റ് മൗനമാചരിച്ചു. തുടർന്ന് സഭ അനുശോചന പ്രമേയം പാസാക്കി.
"മുൻ രാഷ്ട്രപതി ശ്രീ പ്രണബ് മുഖർജിയുടെ നിര്യാണത്തിൽ കേന്ദ്രമന്ത്രിസഭ അതിയായ ദുഃഖം രേഖപ്പെടുത്തുന്നു. മികവുറ്റ പാർലമെന്ററിയനെയും സമുന്നതനായ നേതാവിനെയുമാണ് രാഷ്ട്രത്തിന് നഷ്ടമായത്. ഇന്ത്യയുടെ പതിമൂന്നാമത് രാഷ്ട്രപതിയായും കേന്ദ്ര വിദേശകാര്യം, പ്രതിരോധം, വാണിജ്യം, ധനകാര്യം എന്നീ വകുപ്പുകളിൽ മന്ത്രിയായും സേവനമനുഷ്ഠിച്ചിരുന്ന അദ്ദേഹം സമാനതകളില്ലാത്ത ഭരണ പരിചയത്തിന്റെ ഉടമയായിരുന്നു.
1935 ഡിസംബർ 11ന് പശ്ചിമ ബംഗാളിലെ ബിർഭും ജില്ലയിലെ മിറാത്തി എന്ന ഗ്രാമത്തിൽ ജനിച്ച അദ്ദേഹം ചരിത്രത്തിലും രാഷ്ട്രതന്ത്രത്തിലും ബിരുദാനന്തരബിരുദവും കൊൽക്കത്ത സർവകലാശാലയിൽനിന്ന് നിയമബിരുദവും നേടി. പിന്നീട് കോളജ് അധ്യാപകനായും മാധ്യമപ്രവർത്തകനായും ഔദ്യോഗിക ജീവിതം ആരംഭിച്ചു. ദേശീയ പ്രസ്ഥാനത്തിന് തന്റെ പിതാവ് നൽകിയ സംഭാവനകളിൽ പ്രചോദനം ഉൾക്കൊണ്ട അദ്ദേഹം, 1969 ൽ രാജ്യസഭയിലേക്ക് തിരഞ്ഞെടുക്കപ്പെട്ടതിനുശേഷം പൂർണ സമയ പൊതുപ്രവർത്തകനായി. 1973 -75 കാലയളവിൽ വ്യവസായം, ഷിപ്പിംഗ്, ഗതാഗതം, സ്റ്റീൽ വ്യവസായം എന്നീ വകുപ്പുകളിൽ ഉപ മന്ത്രിയായും ധനകാര്യ സഹമന്ത്രിയായും സേവനമനുഷ്ഠിച്ചിട്ടുണ്ട്. 1982 ൽ ആദ്യമായി കേന്ദ്ര ധനകാര്യമന്ത്രി ആയി സ്ഥാനമേറ്റു. 1980 മുതൽ 85 വരെ രാജ്യസഭാ നേതാവായിരുന്നു. 1991- 96 വരെയുള്ള കാലയളവിൽ ആസൂത്രണ കമ്മീഷൻ ഉപാധ്യക്ഷൻ ആയി സേവനമനുഷ്ടിച്ചു. 1993 മുതൽ 95 വരെ വാണിജ്യമന്ത്രി, 1995 -96 വരെ വിദേശകാര്യമന്ത്രി, 2004 -2006 വരെ പ്രതിരോധ വകുപ്പ് മന്ത്രി എന്നീ നിലകളിലും സേവനമനുഷ്ഠിച്ചിട്ടുണ്ട്. 2006 -2009 ൽ പിന്നീടും വിദേശകാര്യമന്ത്രിയായും 2009 -2012 ൽ ധനകാര്യ മന്ത്രിയായും പ്രവർത്തിച്ചു. 2004 മുതൽ 2012 വരെ ലോക്സഭാ നേതാവായിരുന്നു.
2012 ജൂലൈ 25ന് രാഷ്ട്രപതിയായി സ്ഥാനമേറ്റ അദ്ദേഹം തൽ സ്ഥാനത്ത് അഞ്ച് വർഷം പൂർത്തിയാക്കി. രാഷ്ട്രപതി എന്ന നിലയിൽ ഓഫീസിന്റെ അന്തസ്സ് കാത്തുസൂക്ഷിച്ച അദ്ദേഹം ദേശീയ-അന്തർദേശീയ വിഷയങ്ങളിൽ തന്റെ പാണ്ഡിത്യവും മാനുഷിക വീക്ഷണവും പ്രദർശിപ്പിച്ചു. ദേശീയ നിർമ്മാണത്തിലും ഇന്ത്യൻ സമ്പദ് വ്യവസ്ഥയെ കുറിച്ചും അദ്ദേഹം നിരവധി പുസ്തകങ്ങൾ രചിച്ചിട്ടുണ്ട്. 1997 ലെ മികച്ച പാർലമെന്റെറിയൻ അവാർഡ്, 2008ലെ പത്മവിഭൂഷൺ ഉൾപ്പെടെ നിരവധി പുരസ്കാരങ്ങൾ അദ്ദേഹത്തെ തേടിയെത്തി. 2019ൽ പരമോന്നത സിവിലിയൻ ബഹുമതിയായ ഭാരതരത്നം ലഭിച്ചു.
നമ്മുടെ ദേശീയതയിൽ തനതായ വ്യക്തിമുദ്ര അവശേഷിപ്പിച്ച ശേഷമാണ് അദ്ദേഹം വിടവാങ്ങിയത്. മികച്ച രാജ്യതന്ത്രജ്ഞനെയും നിപുണനായ പാർലമെന്ററിയനെയും സമുന്നതനായ ദേശീയ നേതാവിനെയുമാണ് അദ്ദേഹത്തിന്റെ വിയോഗത്തിലൂടെ രാജ്യത്തിന് നഷ്ടമായത്.
പ്രണബ് മുഖർജി രാജ്യത്തിന് നൽകിയ സേവനങ്ങളെ ആദരിക്കുകയും അദ്ദേഹത്തിന്റെ വിയോഗത്തിൽ കേന്ദ്ര മന്ത്രിസഭ അഗാധമായ ദുഃഖം രേഖപ്പെടുത്തുകയും ചെയ്യുന്നു. ഗവൺമെന്റിന്റെ പേരിലും രാജ്യത്തിന്റെ പേരിലും അദ്ദേഹത്തിന്റെ ദുഃഖാർത്തരായ കുടുംബാംഗങ്ങളോട് അനുശോചനം രേഖപ്പെടുത്തുകയും ചെയ്യുന്നു
(
പ്രധാനമന്ത്രിയുടെ ഓഫീസ്
റോയ് ഹിൽ, എസ്. കിഡ്മാൻ ആൻഡ് കോ, ഹാൻകോക്ക് പ്രോസ്പെക്ടിംഗ് ഗ്രൂപ്പ് എക്സിക്യൂട്ടീവ് ചെയർമാൻ ശ്രീമതി ജിന റൈൻഹാർട്ട് എഒയുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 മെയ് 23 ന് ഓസ്ട്രേലിയയിലെ സിഡ്നിയിൽ വെച്ച് ഹാൻകോക്ക് പ്രോസ്പെക്റ്റിംഗ് ഗ്രൂപ്പ് എക്സിക്യൂട്ടീവ് ചെയർമാൻ ശ്രീമതി ജിന റൈൻഹാർട്ട് എഒ, റോയ് ഹിൽ, എസ് കിഡ്മാൻ ആൻഡ് കോ എന്നിവരുമായി കൂടിക്കാഴ്ച നടത്തി.
ഇന്ത്യയിൽ നടപ്പാക്കിക്കൊണ്ടിരിക്കുന്ന പരിവർത്തനാത്മക പരിഷ്കാരങ്ങളും സംരംഭങ്ങളും പ്രധാനമന്ത്രി ഉയർത്തിക്കാട്ടുകയും ഖനനം, ധാതുക്കൾ മേഖലകളിലെ സാങ്കേതികവിദ്യ, നിക്ഷേപം, വൈദഗ്ധ്യം എന്നിവയിൽ പങ്കാളിയാകാൻ അവരെ ക്ഷണിക്കുകയും ചെയ്തു.
-ND-
(
പ്രധാനമന്ത്രിയുടെ ഓഫീസ്
ബഹിരാകാശ മേഖലയിലെ വ്യവസായങ്ങൾ, സ്റ്റാർട്ടപ്പുകൾ,അക്കാദമിക വിദഗ്ധർ എന്നിവരുമായി പ്രധാനമന്ത്രി ആശയവിനിമയം നടത്തി
ബഹിരാകാശ മേഖലയിലെ പ്രവർത്തനങ്ങളിൽ ഈ മേഖലയുമായി ബന്ധപ്പെട്ട പ്രധാന വ്യവസായങ്ങൾ, സ്റ്റാർട്ടപ്പുകൾ, അക്കാദമിക വിദഗ്ധർ എന്നിവരുടെ പങ്കാളിത്തം വർദ്ധിപ്പിക്കുന്നതിന്, അവരുമായി ഇന്ന് പ്രധാനമന്ത്രി ശ്രീ. നരേന്ദ്ര മോദി വീഡിയോ കോൺഫറൻസിങ്ങിലൂടെ ആശയവിനിമയം നടത്തി.
ഇന്ത്യയുടെ ബഹിരാകാശ പ്രവർത്തനങ്ങളിൽ സ്വകാര്യമേഖലയ്ക്ക് പങ്കാളിത്തം സാധ്യമാക്കുന്ന,ചരിത്രപരമായ തീരുമാനം 2020 ജൂൺ മാസത്തിൽ പ്രധാനമന്ത്രിയുടെ അധ്യക്ഷതയിലുള്ള കേന്ദ്ര മന്ത്രിസഭാ യോഗം കൈക്കൊണ്ടിരുന്നു. ഇന്ത്യൻ നാഷണൽ സ്പേസ് പ്രമോഷൻ ആൻഡ് ഓതറൈസേഷൻ സെന്ററിന്റെ  രൂപീകരണത്തോടെ സ്വകാര്യ കമ്പനികൾക്കും സ്റ്റാർട്ടപ്പുകൾക്കും ബഹിരാകാശ മേഖലയിൽ കൂടുതൽ പ്രവർത്തനത്തിന് അവസരം ലഭ്യമാകും. ബഹിരാകാശ വകുപ്പിന് കീഴിൽ, ഈ സെന്ററുമായി യോജിച്ച് പ്രവർത്തിക്കാൻ നിരവധി സംരംഭങ്ങൾ നിർദ്ദേശങ്ങൾ സമർപ്പിച്ചിട്ടുണ്ട്.
ഇതുവരെയുള്ള അനുഭവങ്ങളിൽ നിന്നുള്ള വിലയിരുത്തൽ നൽകിയതിന് പ്രധാനമന്ത്രി, യോഗത്തിൽ പങ്കെടുത്തവരെ അഭിനന്ദിച്ചു.
ബഹിരാകാശ മേഖലയിലെ ഇന്ത്യയുടെ കഴിവുകൾ സ്വതന്ത്രമാക്കാനുള്ള തീരുമാനം പൊതു- സ്വകാര്യ പങ്കാളിത്തത്തോടെ ഈ മേഖലയിൽ ഒരു പുതുയുഗത്തിന് തുടക്കം കുറിയ്ക്കുമെന്ന് പ്രധാനമന്ത്രി പറഞ്ഞു. ബഹിരാകാശ മേഖലയിലെ സ്വകാര്യ നിക്ഷേപം ഹൈടെക് തൊഴിലവസരങ്ങൾ സൃഷ്ടിക്കും. ഐ.ഐ.ടി, എൻ.ഐ.ടി,മറ്റ് സാങ്കേതിക സ്ഥാപനങ്ങൾ എന്നിവിടങ്ങളിൽ ഉള്ള പ്രതിഭകൾക്ക് മികച്ച അവസരങ്ങൾ ഇതിലൂടെ ലഭ്യമാകും.
ബഹിരാകാശ മേഖലയിലെ പരിഷ്കരണങ്ങൾ, നടപടികൾ ലളിതമാക്കുക മാത്രമല്ല ചെയ്തിട്ടുള്ളത്. മറിച്ച്,ബഹിരാകാശ മേഖലയുമായി ബന്ധപ്പെട്ട പ്രവർത്തനങ്ങളിൽ ഏർപ്പെട്ടിരിക്കുന്നവർക്ക് ഓരോ ഘട്ടത്തിലും ആവശ്യമായ പരീക്ഷണ സൗകര്യങ്ങൾ, ലോഞ്ച് പാഡുകൾ ഉൾപ്പെടെ എല്ലാ സംവിധാനങ്ങളും ഈ പരിഷ്കരണ നടപടികൾ വഴി ലഭ്യമാക്കിയിട്ടുണ്ട് എന്നും പ്രധാനമന്ത്രി വ്യക്തമാക്കി. ഈ നവീകരണങ്ങളിലൂടെ ബഹിരാകാശ വിപണിയിൽ ഇന്ത്യയെ മത്സരസജ്ജമാക്കുക മാത്രമല്ല, മറിച്ച് ബഹിരാകാശ പദ്ധതികളുടെ പ്രയോജനങ്ങൾ പാവപ്പെട്ടവർക്ക് കൂടി ലഭ്യമാക്കുക എന്നതാണ് ഉദ്ദേശിക്കുന്നതെന്നും പ്രധാനമന്ത്രി പറഞ്ഞു.
PIB Headquarters
ബി.എസ്.എന്.എല്. മൊബൈല് പോസ്റ്റ്പെയ്ഡ് സേവനങ്ങള് വിച്ഛേദിക്കുന്ന തീയതി
 പോസ്റ്റ്പെയ്ഡ് ബില്ലുകള് 2017 ഡിസംബര് 26 നകം അടയ്ക്കണമെന്ന് ബി.എസ്.എന്.എല്. മൊബൈല് സര്വ്വീസസ് കേരള സര്ക്കിള് ജനറല് മാനേജര് അറിയിച്ചു.
ND MRL– 801
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 ഏപ്രിൽ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
(Visitor Counter : 116
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങള്
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കിയത് 31.69 കോടിയിലധികം വാക്സിന് ഡോസുകള്
1.15 കോടിയിലധികം ഡോസുകള് സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണ ശൃംഖല സുതാര്യമാക്കുന്ന തിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 31.69 കോടിയിലധികം വാക്സിന് ഡോസുകള്  സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഇതില് പാഴായതുൾപ്പെടെ 30,54,17,617 ഡോസുകളാണ് മൊത്തം ഉപഭോഗമായി കണക്കാക്കുന്നത് .
1.15 കോടിയിലധികം  കോവിഡ് വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
ലഖ്നൗ സര്വകലാശാലയുടെ നൂറാമതു സ്ഥാപക ദിനാഘോഷത്തെ പ്രധാനമന്ത്രി അഭിസംബോധന ചെയ്തു
ലഖ്നൗ സര്വകലാശാലയുടെ നൂറാമതു സ്ഥാപക ദിനാഘോഷത്തെ പ്രധാനമന്ത്രി ശ്രീ. നരേന്ദ്ര മോദി വിഡിയോ കോണ്ഫറന്സിങ്ങിലൂടെ അഭിസംബോധന ചെയ്തു. സര്വകലാശാലാ ശതാബ്ദി സ്മാരകമായ നാണയം ചടങ്ങില് പ്രധാനമന്ത്രി പ്രകാശിപ്പിച്ചു. ഇന്ത്യാ പോസ്റ്റ് പുറത്തിറക്കിയ പ്രത്യേക അനുസ്മരണ തപാല് സ്റ്റാംപും അതിന്റെ പ്രത്യേക കവറും ചടങ്ങില് പ്രകാശിപ്പിച്ചു. കേന്ദ്ര പ്രതിരോധ മന്ത്രിയും ലഖ്നൗവില്നിന്നുള്ള പാര്ലമെന്റംഗവുമായ ശ്രീ. രാജ്നാഥ് സിങ്ങും ഉത്തര്പ്രദേശ് മുഖ്യമന്ത്രി ശ്രീ. യോഗി ആദിത്യനാഥും ചടങ്ങില് പങ്കെടുത്തു.
പ്രാദേശിക കലകളെയും ഉല്പന്നങ്ങളെയും കുറിച്ച് കോഴ്സുകള് ആരംഭിക്കാനും ഈ പ്രാദേശിക ഉല്പന്നങ്ങളുടെ മൂല്യവര്ധനയ്ക്കായി ഗവേഷണം നടത്താനും പ്രധാനമന്ത്രി സര്വകലാശാലാ അധിപന്മാരോട് ആഹ്വാനംചെയ്തു. ലഖ്നൗ ചികന്കാരി, മൊറാദാബാദിലെ പിച്ചളപ്പാത്രങ്ങള്, അലിഗഢിലെ പൂട്ടുകള്, ഭദോഹി പരവതാനികള് തുടങ്ങിയ ഉല്പന്നങ്ങള് ആഗോള തലത്തില് തന്നെ മല്സര ക്ഷമത പിടിച്ചുപറ്റും വിധം പരിപാലിക്കാനും തന്ത്രങ്ങള് മെനയാനും ബ്രാന്ഡ് ചെയ്യാനും ഉതകുന്ന കോഴ്സുകള് ആരംഭിക്കണം. ഇത് ഒരു ജില്ല, ഒരു ഉല്പന്നം എന്ന ആശയം യാഥാര്ഥ്യമാകുന്നതിനു സഹായകമാകും.
ഒരാളുടെ കഴിവു തിരിച്ചറിയേണ്ടുന്നതിന്റെ ആവശ്യകതയെക്കുറിച്ചു പരാമര്ശിക്കവേ, റായ്ബറേലി കോച്ച് ഫാക്ടറി ഉദാഹരണമായി പ്രധാനമന്ത്രി ഉയര്ത്തിക്കാട്ടി. ഫാക്ടറിയിലെ നിക്ഷേപം ചെറിയ ഉല്പന്നങ്ങള് ഉണ്ടാക്കാനും കപൂര്ത്തലയില് നിര്മിച്ച കോച്ചുകളില് ചില കൂട്ടിച്ചേര്ക്കലുകള് നടത്താനുമാണു ദീര്ഘകാലമായി ഉപയോഗിച്ചിരുന്നത്. കോച്ചുകള് നിര്മിക്കാവുന്ന ഫാക്ടറിയിലെ സംവിധാനങ്ങള് ഒരിക്കലും ഉപയോഗിക്കപ്പെട്ടില്ല. 2014ല് ഫാക്ടറിയുടെ പൂര്ണ ശേഷി തിരിച്ചറിഞ്ഞ് ഈ സ്ഥിതി മാറ്റുകയും അങ്ങനെ ഇപ്പോള് നൂറുകണക്കിനു കോച്ചുകള് ഉല്പാദിപ്പിക്കുന്ന ഫാക്ടറിയായി ഇതു മാറുകയും ചെയ്തു.
ഗാന്ധിജയന്തി നാളില് പോര്ബന്ദറില് നടന്ന ഫാഷന് ഷോയിലൂടെ വിദ്യാര്ഥികളുടെ സഹായം ഉപയോഗപ്പെടുത്തി ഖാദി പ്രചരിപ്പിച്ച തന്റെ അനുഭവവും ശ്രീ. നരേന്ദ്ര മോദി വിവരിച്ചു. ഇതു വഴി ഖാദി ഫാഷനായി. അതിനു മുന്പുള്ള 20 വര്ഷംകൊണ്ടു വിറ്റതിലേറെ ഖാദിയാണു കഴിഞ്ഞ ആറു വര്ഷത്തിനിടെ വിറ്റുപോയതെന്നു പ്രധാനമന്ത്രി വ്യക്തമാക്കി.
സ്വയംപരിശോധനയ്ക്കുള്ള അവസരമാണ് പുതിയ വിദ്യാഭ്യാസ നയം വിദ്യാര്ഥികള്ക്കെന്ന് അദ്ദേഹം പറഞ്ഞു. പഴഞ്ചന് ചിന്തകള് ഉപേക്ഷിക്കാനും മാതൃകകള്ക്കതീതമായി ചിന്തിക്കാനും മാറ്റത്തെ പേടിക്കാതിരിക്കാനും പ്രധാനമന്ത്രി വിദ്യാര്ഥികളോട് ആഹ്വാനംചെയ്തു. പുതിയ നയം ചര്ച്ച ചെയ്യാനും അതു നടപ്പാക്കാന് സഹായിക്കാനും വിദ്യാര്ഥികളോട് അദ്ദേഹം ആവശ്യപ്പെട്ടു.
പ്രധാനമന്ത്രിയുടെ ഓഫീസ്
പ്രമുഖ സംസ്കൃത വിദ്വാൻ പണ്ഡിറ്റ് രേവ പ്രസാദ് ദ്വിവേദി യുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ സംസ്കൃത വിദ്വാൻ പണ്ഡിറ്റ് രേവ പ്രസാദ് ദ്വിവേദി യുടെ ദേഹ വിയോഗത്തിൽ പ്രധാനമന്ത്രി ശ്രീ നരേന്ദ്ര മോദി അഗാധ ദുഃഖം രേഖപ്പെടുത്തി
ഒരു ട്വീറ്റിൽ പ്രധാനമന്ത്രി പറഞ്ഞു :
മഹാനായ സംസ്കൃത വിഭുതി മഹാമഹോപാധ്യായ പണ്ഡിറ്റ് രേവ പ്രസാദ് ദ്വിവേദിയുടെ നിര്യാണത്തിൽ വളരെയധികം ദുഖിതനാണ്. സാഹിത്യ-വിദ്യാഭ്യാസ മേഖലകളിൽ അദ്ദേഹം നിരവധി മാതൃകകൾ സൃഷ്ടിച്ചു. അദ്ദേഹത്തിന്റെ വേർപാട് സമൂഹത്തിന് നികത്താനാവാത്ത നഷ്ടമാണ്. ദുഖത്തിന്റെ ഈ നിമിഷത്തിൽ, അദ്ദേഹത്തിന്റെ കുടുംബത്തെയും ആരാധകാരേയും എന്റെ അനുശോചനം അറിയിക്കുന്നു. . ഓം ശാന്തി! "
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
പെഴ്സണല് മാനേജ്മെന്റ്, പൊതു ഭരണ രംഗത്ത് ഇന്ത്യ- സിംഗപ്പൂര് സഹകരണം
പെഴ്സണല് മാനേജ്മെന്റ്, പൊതു ഭരണം എന്നീ രംഗങ്ങളില് ഇന്ത്യയും, സിംഗപ്പൂരും തമ്മില് ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
നിലവിലുള്ള ഭരണ സംവിധാനത്തില്, പ്രത്യേകിച്ച് തൊഴില് ശക്തി, തൊഴിലിടങ്ങള്, തൊഴിലുകള്, പൊതുസേവന പ്രദാനം, മനുഷ്യ വിഭവശേഷി കൈകാര്യം ചെയ്യല്, പൊതുമേഖലാ പരിഷ്ക്കാരങ്ങള്, നേതൃ/ പ്രതിഭാ വികസനം, ഇ-ഗവേര്ണന്സ്, ഡിജിറ്റല് ഗവണ്മെന്റ് മുതലായ മേഖലകളില് നിലവിലുള്ള ഭരണ സംവിധാന മെച്ചപ്പെടുത്തുന്നതിന് ധാരണാപത്രം ലക്ഷ്യമിടുന്നു.
പ്രയോജനങ്ങള് :
പൊതുഭരണ, ഭരണ പരിഷ്ക്കാര രംഗത്ത് ഇന്ത്യയും സിംഗപ്പൂരും തമ്മില് സഹകരണത്തിനുള്ള ഒരു ചട്ടക്കൂട് ധാരണാപത്രം പ്രദാനം ചെയ്യും.
പൊതുഭരണം, സദ്ഭരണം, പൊതുസേവന പരിഷ്ക്കാരം എന്നിവയില് മികവാര്ജ്ജിക്കാന് ഇത് ലക്ഷ്യമിടുന്നു. ഫലത്തില് വര്ദ്ധിച്ച പൊതു ഉത്തരവാദിത്തം ഉറപ്പാക്കാനും ഇത് സഹായിക്കും.
ഓണ്ലൈനിലൂടെയുള്ള പൊതു സേവന പ്രദാനം മെച്ചപ്പെടുത്തുന്നതിന്റെ പശ്ചാത്തലത്തില് നൂതനങ്ങളായ മികച്ച സമ്പ്രദായങ്ങളിലൂടെ പൊതു ഭരണത്തില് മികവാര്ജ്ജിക്കാനും ധാരണാപത്രം ലക്ഷ്യമിടുന്നു.
ND MRD –417
(